पाएं अपने शहर की ताज़ा ख़बरें और फ्री ई-पेपरडाउनलोड करें
विधायक सुभाष सुधा ने कहा कि शहर में कोविड-19 के मामले दिन-प्रतिदिन बढ़ते जा रहे हैं। कोरोना से गंभीर रूप से ग्रसित लोगों को वेंटिलेटर और ऑक्सीजन स्पोर्ट पर रखा जा रहा है। इस प्रकार के मामले बढ़ने से वेंटिलेटर व ऑक्सीजन की मांग काफी बढ़ गई है। इसलिए स्वास्थ्य विभाग के अधिकारी दवा, ऑक्सीजन, बैड, वेंटिलेटर, इंजेक्शन आदि स्टॉक से संबंधित सारी जानकारी को अप-टू-डेट रखे ताकि किसी भी आपात स्थिति से बचा जा सके।
सुधा सिविल अस्पताल में स्वास्थ्य विभाग के अधिकारियों की बैठक में अधिकारियों से बातचीत कर रहे थे। उन्होंने कहा कि सभी अस्पतालों में मरीजों के लिए ऑक्सीजन की आपूर्ति पर फोकस रखा जाए। ताकि कहीं भी ऑक्सीजन की कमी न होने पाए। इसके लिए सीएमओ स्वास्थ्य विभाग के अधिकारियों की रोजाना बैठक लेकर प्रबंधों की समीक्षा करना सुनिश्चित करेंगे। कोरोना से संबंधित दवा व इंजेक्शन की कमी नहीं होनी चाहिए और पारदर्शी प्रणाली से वितरण होना चाहिए।
उन्होंने कहा कि स्वास्थ्य विभाग के अधिकारी नियमित रूप से अस्पतालों का निरीक्षण करेंगे। ताकि कोरोना के संक्रमित मरीजों को दी जा रही स्वास्थ्य सेवाओं का सही आंकलन किया जा सके। खामियों को पहचानकर उन्हें दूर करने का काम किया जा सके। कोविड-19 के मरीजों को ऑक्सीजन, रेमडेसिविर इंजेक्शन व अन्य दवा की कोई कमी नहीं आने दी जाएगी। न ही किसी व्यक्ति को इनकी कालाबाजारी करने दी जाएगी। कोरोना वायरस के संक्रमण को रोकने के लिए सभी को एकजुट होकर काम करने की जरूरत है। इस कठिन समय में एक बार फिर से लोगों की सेवा करने के लिए अपनी कमर कसनी होगी। इस शहर में कोरोना से संक्रमित लोगों की सहायता करने तथा उनकी समस्याओं का समाधान करने में दिन-रात काम किया जाएगा।
पुलिस प्रशासन जिले में नियमों की अवहेलना करने वालों के खिलाफ नियमानुसार कार्रवाई करे और नप अधिकारी कंटेनमेंट जोन में सेनिटाइजेशन का कार्य और कचरा उठान कार्य सुचारू रूप से करवाएं। इस मौके पर जिला सिविल सर्जन डॉ. सुखबीर सिंह, एमओ लज्जाराम, आरएमओ डॉ. अरोड़ा, डीआईओ अनुपमा भारल सहित स्वास्थ्य विभाग के अन्य अधिकारी उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn